金澤城

金澤城係日本名勝，原為加賀藩居城，喺石川縣金澤市，與兼六園為鄰，古時為加賀國石川郡尾山。今亦為金澤城公園。日本新字寫做金沢城。

金澤城至初，日本戰國時本願寺所建尾山御坊。織田信長家臣，佐久間盛政，將佢攻陷，築城改名金澤城。及後羽柴秀吉曾一度改名尾山城，再為前田利家擴展並重名為金澤城。自此為前田氏所居。

金澤城累遇火災，好早就天守閣都燒埋。然而前田氏為咗向德川幕府表忠，並無重建。至今連圖樣都無。所以睇起來並唔宏偉。

金澤城原有城濠。1911年，大多已填平，改為馬路。如向兼六園嘅石川門，對出城濠百間堀就係咁。改做馬路後，上面重建石川橋。

居城
金澤